GiliGold/VAD_KnessetCorpus huggingface dataset:
נסים זאב: העירייה מתחילה את ההקצאה ואחר כך משרד הדתות ומשרד השיכון נותנים את החלק התקציבי.
נסים זאב: אנשים מגייסים כאן תרומות ואז בונים בית כנסת.
נסים זאב: בית כנסת הוא גם מדרגות, זה גם לובי בכניסה, זה גם חלל עד שמגיעים לבית הכנסת.
נסים זאב: אני שואל אותך, איך אתה מגיע לאולם הזה?
נסים זאב: אתה מגיע דרך הקרקע או דרך האוויר או דרך הגג?
משה גפני: על הנוסח הזה אין ויכוח.
נסים זאב: אני לא רוצה שתהיה פרשנות עקומה.
נסים זאב: כך אני מבין.
נסים זאב: החדר של יושב ראש ועדת הכספים, הוא חלק מוועדת הכספים או לא?
נסים זאב: החדר הנוסף שנמצא כאן הוא חלק מאולם ועדת הכספים?
נסים זאב: איך אתה מסתכל על זה?
נסים זאב: יש גבול לדברים.
משה גפני: היועצת המשפטית של הוועדה, תאמרי את הניסוח.
משה גפני: חבר הכנסת זאב, ברגע שנסיים את הניסוח, יש לך זכות וטו ואתה יכול לומר שלא אצביע כי זה לא מקובל עליך אבל לא מעבר לזה.
משה גפני: אני רוצה להגיע לנוסח מוסכם.
משה גפני: זכותך המלאה.
משה גפני: אתה מציע החוק ואני עובד בשירותך.
משה גפני: אם הנוסח לא יהיה מקובל עליך, תאמר לא ולא נצביע.
משה גפני: אני לא אצביע כיוון שאני התחייבתי ליוחנן פלסנר שלא נצביע כי אחרת לא היה החוק אתמול בקריאה ראשונה.
משה גפני: נמשיך לריב על זה ונהפוך את זה למלחמת דת ויהיה מעניין בחיים.
משה גפני: אם נגיע לנוסח, נצביע.
שגית אפיק: אני מציעה להישאר במסגרת החוק הקיים כאשר החוק הקיים מדבר על בית כנסת, כנסייה, מסגד או בית תפילה אחר והכל לגבי השטח המשמש לצורכי תפילה ואשר אין בו פעילות עסקית, להוסיף הגדרה של בית כנסת שתהיה: "מבנה או חלק ממבנה שייעודו העיקרי הוא קיום תפילה והשימושים הנוספים בו הם ללימוד תורה או לצרכים הנובעים מקיום תפילה", שזה עונה על ספרייה וזה עונה על הכנה לבר-מצווה.
הראל גולדברג: אנחנו מתנגדים.
שגית אפיק: אני משאירה לך את החוק הקיים.
שגית אפיק: "לגבי השטח המשמש לצורכי תפילה" – נשאר.
משה גפני: אל תקשה עלינו.
משה גפני: תציע נוסח אחר.
משה גפני: מה זה מפריע לך?
הראל גולדברג: החלטת הממשלה אותה אני מייצג, מדברת רק על החללים שמשמים לתפילה.
הראל גולדברג: יש חדר צדדי שמשמש לספרייה, זה לא.
משה גפני: אבל היא לא משנה את החוק.
הראל גולדברג: זה הנוסח שהיא הקריאה עכשיו.
משה גפני: תקריאי שוב.
משה גפני: היא מדברת על החוק הקיים.
שגית אפיק: החוק הקיים יישאר כפי שהוא.
שגית אפיק: "בית כנסת, כנסייה, מסגד או בית תפילה אחר והכל לגבי השטח המשמש לצורכי תפילה ואשר אין בו פעילות עסקית.
שגית אפיק: בפסקה זו, בית כנסת – מבנה או חלק ממבנה שייעודו העיקרי הוא קיום תפילה והשימושים הנוספים בו הם ללימוד תורה או לצרכים הנובעים מקיום התפילה".
הראל גולדברג: עם זה אין לי בעיה.
יוחנן פלסנר: אדוני היושב ראש, זה נראה לי סביר.
חיים אורון: בעוד חודשיים תבואו עם חוק אחר כי זה לא פותר את הבעיה.
יוחנן פלסנר: אדוני היושב ראש, אני מכבד את העובדה שההסכמה חשובה לך.
יוחנן פלסנר: אני מזכיר לך שבישיבה הקודמת גם דיברנו על הצורך לפתור את הנושא של בתי ספר שדה וזה פסיק קטן.
משה גפני: אני רוצה להוסיף בתי עלמין.
משה גפני: תתייחס לנוסח הזה.
יוחנן פלסנר: לגבי הנוסח הזה, אמרתי שהוא עולה בקנה אחד עם ההסכמה שלנו.
נסים זאב: אני רוצה שאלת הבהרה.
נסים זאב: שוב אני חוזר ומחדד את העניין.
נסים זאב: כל בית כנסת כאשר הוא מכין פרוייקט של בית תפילה, בית כנסת, שם יש אולם עיקרי, יש מסביב עוד דברים.
משה גפני: לשם מה אתה מעלה את הנושא הזה עכשיו?
משה גפני: זה הנוסח המקסימלי שאנחנו יכולים להגיע אליו ולהתקדם.
נסים זאב: כל שטח שהוא קשור לבית הכנסת.
משה גפני: זה גם מופיע בנוסח המקורי שלך.
נסים זאב: מחר יאמרו שהמדרגות לא והלובי לא כי זה לא בית כנסת.
הראל גולדברג: לא.
הראל גולדברג: אף אחד לא יאמר את זה.
נסים זאב: אני רוצה לומר לך שלא תהיה פרשנות שמחר יאמרו שהשירותים של בית הכנסת חייבים בארנונה.
נסים זאב: אנחנו לא באים כאן להחמיר אלא אנחנו באים להקל.
נסים זאב: שיהיה באותו מתחם שהיה פטור במשך חמישים שנים.
משה גפני: אבל החוק לא משנה את זה.
נסים זאב: חמישים שנים המבנה הזה כבית כנסת היה פטור גם אם חלילה וחס הקימו שם עוד שיעור תורה, שלא יתפרש שזה לא בפנים.
משה גפני: חבר הכנסת נסים זאב, האידיאולוגיה לא רלוונטית עכשיו.
משה גפני: הנוסח מקובל עליך?
משה גפני: עלי הוא מקובל.
נסים זאב: אם זה נותן מענה, זה מקובל עלי.
משה גפני: אני ביקשתי להוסיף בתי עלמין ובתי ספר שדה.
משה גפני: נמצא כאן נציג האוצר?
הראל גולדברג: הוא יוכל להיות כאן תוך דקה, אם אתה צריך אותו.
משה גפני: שיהיה תוך דקה.
משה גפני: שיאמר אם אנחנו יכולים להוסיף את זה.
קריאה: למה צריך לפטור בתי ספר שדה?
משה גפני: מישהו יכול לומר בשם הממשלה מה עמדתה?
הראל גולדברג: הממשלה מתנגדת.
משה גפני: רבותיי, אנחנו מצביעים.
שגית אפיק: אנחנו מכניסים הגדרה של בית כנסת.
שגית אפיק: אני מחדדת את מה שאמרתי קודם.
שגית אפיק: ההגדרה היא: "מבנה או חלק ממבנה שייעודו העיקרי הוא קיום תפילה והשימושים הנוספים בו הם ללימוד תורה או לצורכי התפילה וללימוד התורה שמתקיימים בו".
משה גפני: אנחנו מצביעים על הצעת חוק לתיקון פקודת מסי העירייה ומסי הממשלה (פטורין) (מס' 17) (פטור מארנונה לבתי כנסת), התש"ע-2010 כפי שהקריאה היועצת המשפטית.
חיים אורון: תצביע קודם על ההסתייגויות.
משה גפני: שיוסיפו הסתייגויות.
שגית אפיק: זאת הסתייגות מהותית.
חיים אורון: תצביע על בתי ספר שדה.
קריאה: אין לו רוב.
נסים זאב: לכן אני אומר שתיתן לי לשכנע אותך.
משה גפני: במקום לשכנע אותם, לך תגייס חברים.
יוחנן פלסנר: לגבי בתי ספר שדה, יש לנו כאן קונצנזוס.
משה גפני: זאת לא הבעיה של קונצנזוס.
משה גפני: אם הממשלה הופכת את זה להתנגדות, כל החוק יורד.
משה גפני: אני בעד בתי ספר שדה ואתה לא צריך לשכנע אותי.
משה גפני: אני חסיד של זה.
משה גפני: ניסינו לגייס להם כסף וגייסנו להם.
יוחנן פלסנר: נציג האוצר שלח עמדה ב-SMS?
משה גפני: סגן שר האוצר הודיע לחבר הכנסת נסים זאב שבגלל שכתוב בדברי ההסבר בתי ספר שדה, הוא מתנגד לחוק בקריאה הראשונה והייתה לי אתו שיחה ביום ראשון בלילה, שיחה ארוכה, בה הסברתי לו את הנושא.
משה גפני: סגן שר האוצר יכול לומר מה שהוא רוצה, אבל מה שכתוב בדברי ההסבר זה לא החוק.
משה גפני: אפילו למה שהיה כתוב בדברי ההסבר הם התנגדו.
חיים אורון: החלטת על הצבעה, בוא נצביע.
משה גפני: אבל אז אני מפיל את החוק.
נסים זאב: אנחנו לא רוצים לעשות צחוק.
חיים אורון: חודש ימים אני מתווכח על בית ספר שדה.
נסים זאב: תביא הצעת חוק נפרדת.
נסים זאב: אני אצביע אתך על בית ספר שדה אבל תביא את זה בנפרד.
נסים זאב: זה חוק שבסך הכל מבהיר מהו בית כנסת והוא לא בא לפטור בתי כנסת כי בתי הכנסת פטורים.
נסים זאב: אתה מביא סעיף שהוא סעיף תקציבי והצעת החוק שלי היא לא תקציבית.
משה גפני: אני עושה הפסקה.
משה גפני: חבר הכנסת נסים זאב, אתה שמעת את הנוסח שקראה היועצת המשפטית של הוועדה.
משה גפני: אל תתבייש, אני עובד בשירותך.
אלכס מילר: אדוני היושב ראש, לקראת קריאה ראשונה, בדברי ההסבר, אנחנו הכנסנו דברים מסוימים ורציתי לשמוע מה קורה אתם, כי אם זה נמחק, אנחנו מגישים הסתייגות.
משה גפני: אני אומר לך מה קורה.
משה גפני: אנחנו ביקשנו להוסיף לחוק בתי עלמין ובתי ספר שדה.
משה גפני: אתם ביקשתם להכניס גם את מעונות הסטודנטים.
משה גפני: הודיע האוצר שהוא לא מסכים.
משה גפני: לא רק שהוא לא מסכים שאנחנו נעשה את זה, אלא הוא גם לא הסכים – אתה לא היית כאן קודם – שזה ייכנס בדברי ההסבר.
משה גפני: אתמול, לפני הקריאה הראשונה, אמר סגן שר האוצר שאם זה המצב, בדברי ההסבר ולא בחוק, הם מתנגדים לחוק והקואליציה תצביע נגד.
שלי יחימוביץ': ואם לא?
משה גפני: אני אמרתי לחבר הכנסת נסים זאב שלא בא בחשבון, זה יהיה בדברי ההסבר ואנחנו ננסה להתמודד עם זה.
נסים זאב: הם אמרו שעד הקריאה הראשונה גם יביאו את ההסכמה של האוצר.
נסים זאב: אמרנו אדרבה ואדרבה, שיכניסו כמה שיותר.
נסים זאב: לפני הקריאה הראשונה אמרתי במפורש שעד לרגע זה אין הסכמת אוצר כך שזה יובא בהסתייגויות.
נסים זאב: אם יכולים לשכנע היום-מחר בבוקר את האוצר, אנחנו גם נתמוך בזה.
יוחנן פלסנר: תצביע על ההסתייגויות.
משה גפני: אבל ההסתייגות תעבור כאן.
משה גפני: זאת הסתייגות מהותית וצריך להצביע עליה כאן.
אלכס מילר: את החוק העברת אתמול בקריאה ראשונה וכבר היום הבאת אותו לדיון כאן.
אלכס מילר: לא הייתה לנו אפשרות לדבר עם האוצר.
אלכס מילר: אתה ראית מה הלך כאן בשבוע האחרון.
חיים אורון: לכן צריך לחכות ולראות.
אלכס מילר: אם יש כאן דחיפות, לפחות הייתם אומרים לנו שאתם רוצים לסיים עם זה השבוע והיינו מתנהלים אחרת.
אלכס מילר: אני לא ציפיתי שעכשיו נסגור את החוק.
אלכס מילר: גם כאשר העלית חוקים אחרים שהייתה להם משמעות גדולה וחברי כנסת נוספים באו והביאו את התוספות שלהם, היה כאן דיון של כמה וכמה חודשים.
אלכס מילר: במקרה הזה אנחנו סוגרים את זה תוך יום אחד.
משה גפני: אם הכוונה שלך להצעת חוק המלגות של הסטודנטים, אני לא יודע, אני קיבלתי את החוק הזה והוא נמשך כאן הרבה חודשים ואולי אפילו כבר שנים, אבל כאשר אני קיבלתי את החוק לידיים, כאשר באו ואמרו לי שאעלה אותו, לקח זמן קצר עד שהחוק אושר בקריאה שנייה ושלישית.
משה גפני: אני אתך בעניין הזה, אבל יש לי בעיה.
משה גפני: בדיון שהתקיים אני רציתי כמה דברים ובין היתר רציתי את מכללת הרטמן, ביקשתי את מכוני המחקר התורניים וביקשתי את התרבות התורנית.
משה גפני: לגבי התרבות התורנית, הודיעה הממשלה, לא בא בחשבון.
משה גפני: לגבי מכוני המחקר, גם מכון הרטמן, הם אמרו כן אבל שמים מגבלה של זמן, דבר שלא היה, אבל זה חלק מהעניין.
משה גפני: אז הבאתי את החוק כולו בהסכמת הממשלה.
משה גפני: בלי הסכמת הממשלה, לא יכולתי להביא אותו.
משה גפני: אם לא הייתה הסכמת ממשלה, לא הייתי מביא את מכוני המחקר.
משה גפני: במקרה הנוכחי באה הממשלה ואומרת שהנושא של פטור מארנונה, כל דבר עומד לעצמו.
משה גפני: בחוק של נסים זאב מדובר על חוק קיים.
משה גפני: החוק פוטר מארנונה בתי כנסת.
משה גפני: כל החוק מדבר על פרשנות על בית הכנסת.
משה גפני: הגענו להסכמה מהי פרשנות.
משה גפני: הממשלה מסכימה.
משה גפני: באה הממשלה ואומרת שאם אנחנו מוסיפים עוד דברים שאין בחוק המקורי, כמו בתי עלמין, כמו בתי ספר שדה, כמו מעונות הסטודנטים, זה משהו חדש לחלוטין, הממשלה קודם כל טוענת שזה נושא חדש והיא מתנגדת לזה.
אלכס מילר: אם מה שאני מנסה להבהיר כאן לא הובהר, אני אבהיר את עצמי טוב יותר.
אלכס מילר: לפני קריאה ראשונה ביקשנו להוסיף תוספת מסוימת ואנחנו תמכנו בחוק.
אלכס מילר: עכשיו התוספת לא נכנסת.
אלכס מילר: התוספת לא נכנסת בסופו של דבר ואנחנו צריכים להתייעץ.
אלכס מילר: יש לנו סיעה, הנושא מבחינתנו משתנה מהותית ויש לנו כאן עניין בו אנחנו צריכים לקבל החלטה.
משה גפני: אני נותן לך את ההתייעצות הסיעתית.
משה גפני: ההצבעה תהיה בשעה 15:45.
חיים אורון: יש לי ישיבה בשעה הזאת.
יוחנן פלסנר: אני כבר לא אהיה כאן.
משה גפני: אם אני משנה מהנוסח שהסכמנו עליו, אני לא מצביע אלא אם כן אני מדבר אתך.
רחל אדטו: היינו יכולים להצביע לפני כן.
אמנון כהן: אבל יש לנו קואליציה.
משה גפני: יש לנו בעיה.
משה גפני: הבעיה שלי שאני את הכל שם על השולחן ואני אומר שיש בעיה.
משה גפני: אני רוצה להעביר עוד נושאים ואם אני מעביר אותם, אני מפיל את החוק ואני לא רוצה לגרום נזק לחבר הכנסת נסים זאב.
יוחנן פלסנר: הממשלה תתנגד לבית ספר שדה?
משה גפני: כמוך, גם אני רוצה בית ספר שדה.
נסים זאב: אני אתמוך.
משה גפני: הממשלה הזאת העבירה תקציבים לבתי ספר שדה ובעניין הזה היא לא ממשלה אטומה לגמרי.
משה גפני: אני לא יכול ללכת במלחמה אתה ובוודאי לא על הגב של נסים זאב.
אמנון כהן: אבל הוא מסכים להביא את זה כהסתייגות.
נסים זאב: כהסתייגות אבל לא כחלק מהצעת החוק.
נסים זאב: החוק הזה הפך להיות עקרוני ולא מהותי.
משה גפני: על הסתייגות מהותית צריך להצביע בוועדה והיא תעבור.
משה גפני: רבותיי, ההצבעה תהיה בשעה 15:45.
משה גפני: אני מתנצל על האיחור.
משה גפני: אנחנו הגענו להסכמה.
משה גפני: היועצת המשפטית, תקריאי בבקשה את הנוסח עליו הוסכם עם קדימה.
שגית אפיק: הנוסח שהוסכם עם קדימה.
שגית אפיק: תיקון סעיף 5(ג) בפקודת מסי העירייה ומסי הממשלה (פטורין), 1938 – בסעיף 5(ג)(ה) – (1) בפסקה (1) המלים "בית הכנסת" – יימחקו.
שגית אפיק: אחרי פסקה (1) יבוא: "(1א) בית כנסת, לרבות מבנה או חלק ממבנה שייעודו העיקרי הוא קיום תפילה והשימושים הנוספים בו ככל שישנם הם ללימוד תורה או לצרכים הנובעים מקיום התפילה או מלימוד התורה והכל לגבי השטח המשמש לצרכים כאמור ושאין בו פעילות עסקית".
הראל גולדברג: אדוני היושב ראש, אנחנו מתנגדים.
משה גפני: תתנגדו במליאה.
הראל גולדברג: הנוסח הוא אחר לגמרי.
הראל גולדברג: זה סותר את עמדת הממשלה.
הראל גולדברג: אדוני היושב ראש, זה סותר את עמדת הממשלה.
משה גפני: אתה לא קיבלת רשות דיבור.
דוד רותם: אבל הוא אומר שהנוסח סותר את החלטת הממשלה.
משה גפני: הנוסח המקורי שהממשלה אישרה הוא פי אלף יותר גרוע.
משה גפני: בגלל קדימה הורדנו אותו.
משה גפני: אין לי כבר כוח לעניין הזה.
משה גפני: אני רוצה לסיים את העניין.
מירי רגב: בתי ספר שדה.
מירי רגב: דיברנו על זה.
משה גפני: הממשלה מתנגדת.
משה גפני: אני מודיע כדלהלן.
משה גפני: אנחנו מוציאים מדברי ההסבר את כל הדברים האחרים.
משה גפני: אנחנו סיכמנו על מעונות הסטודנטים שחבר הכנסת אלכס מילר, חבר הכנסת נסים זאב, חבר הכנסת ציון פיניאן ואנכי, וכל מי שירצה יוכל להצטרף לעניין, אנחנו מניחים הצעת חוק נפרדת.
רונית תירוש: גם אני.
משה גפני: אנחנו נניח הצעת חוק נפרדת למעונות הסטודנטים.
משה גפני: נבקש מהממשלה בכל הכוח לאשר את זה.
רונית תירוש: מה עם בית ספר שדה?
משה גפני: הממשלה לא מסכימה.
מירי רגב: בואו נלך ביחד גם על בתי ספר שדה.
משה גפני: סיכמנו עם אלכס מילר שאנחנו לא מצרפים לחוק שלו, גם לא מה שאני ביקשתי.
משה גפני: הרי יש דברים שגם אני ביקשתי שמופיעים בדברי ההסבר.
משה גפני: אני מניח הצעת חוק ואני חושב שכבר הנחתי, הצעת חוק נפרדת לגבי הנושא של בתי העלמין.
משה גפני: אני מציע על בתי ספר שדה להצביע עכשיו, נפיל את זה ונעלה את זה כהסתייגות למליאה, ואני מקווה שעד המליאה תצליחו לשכנע את האוצר.
משה גפני: מדובר בסך הכל בעלות של 800 אלף שקלים.
ניצן הורוביץ: אני מבקש את רשות הדיבור.
ניצן הורוביץ: אני מבקש להצטרף להסתייגות של חברת הכנסת מירי רגב.
ניצן הורוביץ: הסתייגות של קבוצת מר"צ, שזה אומר חיים אורון, אילן גילאון וניצן הורוביץ.
שגית אפיק: תגישו לנו את זה חתום.
משה גפני: רונית תירוש מגישה הסתייגות לגבי בית ספר שדה.
משה גפני: גם אני מגיש הסתייגות על בתי ספר שדה.
נסים זאב: אני מבקש להוסיף את בתי העלמין.
שגית אפיק: קבוצת מרצ מצטרפת להסתייגות של חברת הכנסת רונית תירוש.
משה גפני: הסתייגות של רוברט טיבייב על בתי ספר שדה.
משה גפני: מי בעד ההסתייגות של החברים שהוזכרו?
הראל גולדברג: אדוני היושב ראש, אני מבקש את רשות הדיבור.
משה גפני: ה צ ב ע ה ההסתייגות נפלה אנחנו מעלים את ההסתייגות, גם את שלי, למליאה.
משה גפני: אדוני נציג משרד המשפטים, בבקשה.
הראל גולדברג: לגבי הנוסח.
הראל גולדברג: הנוסח הוא הרבה יותר מרחיב מהחלטת הממשלה, יכול להיות שלא במודע מבחינת הייעוץ המשפטי של הוועדה או של הוועדה עצמה.
משה גפני: אני אומר לך מה אישרתם.
משה גפני: אני רוצה להקריא כדי שהחברים ישמעו.
משה גפני: עם כל הכבוד, לא כל החכמה נמצאת במשרד המשפטים אלא פעם היא עוברת לוועדת הכספים.
דוד רותם: אני מוחה בתוקף.
משה גפני: אני מקבל את המחאה.
משה גפני: מה שאתם אישרתם זה: בית הכנסת לרבות מבנה או חלק ממבנה שייעודו העיקרי הוא קיום תפילה והשימושים הנוספים בו ככל שישנם אינם למטרת רווח – את זה אנחנו הוספנו – הם ללימוד תורה או לתרבות תורנית והכל לגבי שטח המשמש לצורכי תפילה ולשימושים הנוספים כאמור.
הראל גולדברג: זה ממש לא אושר על ידינו.
משה גפני: זה אושר בקריאה הראשונה.
הראל גולדברג: הנוסח הזה הוא ממש לא מה שדובר כאן בוועדה.
הראל גולדברג: זה ממש סותר את מה שדובר בוועדה.
הראל גולדברג: תרשה לי להתייחס במשפט אחד להבדל בין הנוסח הזה לבין החלטת הוועדה.
משה גפני: אני מבקש שתדבר עם היועצת המשפטית.
משה גפני: בגלל סיעת קדימה ובגלל שאמרתי שאני מגיע להסכמה, צמצמנו לחלוטין את כל הדברים האחרים.
משה גפני: מה שבקריאה ראשונה, לא אמרתם שאין תמיכת ממשלה אלא אמרתם שיש תמיכת ממשלה.
הראל גולדברג: אנחנו לא אמרנו דבר כזה.
משה גפני: היית בדיון.
הראל גולדברג: בדיון אמרנו שיש תמיכה אבל אני מציע שבשני משפטים אני אציע לגופו של עניין וזה יחסוך את הזמן.
הראל גולדברג: הסיפא אומרת דבר כזה.
הראל גולדברג: הסיפא מציעה "והכל לגבי השטח המשמש לצרכים כאמור".
הראל גולדברג: בהתאם לסיפא זה אומר שאם יש לנו חלל של בית כנסת ובצמוד לו אולם ללימוד תורה, לפי ההצעה הזאת הוא לא ימוסה בארנונה אלא יקבל פטור מלא על החלל הצמוד לבית הכנסת.
הראל גולדברג: החלטת הממשלה הסכימה להעביר דבר אחד: שאם לגבי אותו חלל יש גם בית כנסת שייעודו העיקרי הוא לתפילה וחוץ מזה הוא משמש גם לצרכים נוספים של לימוד תורה ותרבות תורנית, אותו מקום יקבל פטור מלא מהארנונה.
נסים זאב: זה קיים הלכה למעשה.
הראל גולדברג: הנוסח הזה הוא נוסח מרחיב.
משה גפני: אתה מסבך אותי לגמרי.
משה גפני: פתאום אתה ממציא.
משה גפני: מה הסכמנו קודם?
משה גפני: בית כנסת לרבות מבנה.
הראל גולדברג: אני אתקן לך מילה אחת בהצעה.
משה גפני: בית כנסת לרבות מבנה שייעודו העיקרי הוא קיום תפילה והשימושים הנוספים בו.
משה גפני: לזה הסכמתם?
הראל גולדברג: לזה הסכמנו.
משה גפני: למה אתם לא מסכימים?
הראל גולדברג: רק לגבי הסוף.
הראל גולדברג: והכל לגבי השטח המשמש במקום לצרכים כאמור, שזה מפריד את התפילה מהצרכים האחרים ומאפשר לקבל פטור מלא גם על צרכים שהם לא תפילה.
הראל גולדברג: אנחנו מציעים ומבקשים בסיפא לכתוב: והכל לגבי השטח המשמש לצורכי תפילה.
הראל גולדברג: נקודה.
משה גפני: הצעת החוק – אושרה
ניצן הורוביץ: אני מתנגד.
רונית תירוש: הצעת החוק אושרה עם ההסתייגויות
משה גפני: כן, ההסתייגויות יעלו למליאה.
משה גפני: על סדר היום הצעת חוק סיוע לשדרות וליישובי הנגב המערבי (הוראת שעה) (תיקון), התש"ע-2010.
מיכל דויטש הנר: 1.
מיכל דויטש הנר: תיקון סעיף 5 בחוק סיוע לשדרות וליישובי הנגב המערבי (הוראת שעה), התשס"ז-2007 (להלן – החוק העיקרי), סעיף 5 - האמור בו יסומן (א) ואחריו יבוא (ב).
מיכל דויטש הנר: (ב) פקודת מס הכנסה תיקרא לגבי התקופה האמורה בסעיף 7(ה) כך: (1) בסעיף 11(ב) אחרי פסקה (1) יבוא: (א) מי שהיה במשך כל שנת המס תושב אזור קו עימות דרומי זכאי באותה שנה לזיכוי ממס בשיעור של 20 אחוזים מהכנסתו החייבת מיגיעה אישית עד לסכום של 222,480 שקלים חדשים.
מיכל דויטש הנר: לעניין זה – אזור קו עימות דרומי, כהגדרתו לפי חוק סיוע לשדרות וליישובי הנגב המערבי (הוראת שעה), התשס"ז-2007.
מיכל דויטש הנר: (ב) בפסקה (3)(2) המילה "שדרות" – תימחק.
מיכל דויטש הנר: (2) בתוספת הראשונה בחלק ב' במקום "האמור בה" יבוא "מועצה אזורית אילות, בית שאן, חצור הגלילית, מועצה אזורית ערבה תיכונה וערד".
מיכל דויטש הנר: 2.
מיכל דויטש הנר: תיקון סעיף 7 (1) בסעיף 7 לחוק העיקרי, בסעיף קטן (א) במקום "עד 2009" יבוא "עד 2010".
מיכל דויטש הנר: (2) בסעיף קטן (ד), במקום "בסעיף 5" יבוא "בסעיף 5(א)".
מיכל דויטש הנר: (3) אחרי סעיף קטן (ד) יבוא: "(ה) הוראות סעיף 11 וחלק ב' לתוספת הראשונה לפקודת מס הכנסה כנוסחן בסעיף 5(ב) לחוק זה יחולו בשנת הכספים 2010".
מיכל דויטש הנר: 3.
מיכל דויטש הנר: תחילה תחילתו של חוק זה ביום ט"ו בטבת התש"ע (1 בינואר 2010).
מיכל דויטש הנר: החוק הזה הוא למעשה תיקון של חוק סיוע לשדרות וליישובי הנגב המערבי, הוראת שעה, התשס"ז-2007.
מיכל דויטש הנר: החוק הזה קבע מספר הטבות בשנת 2007.
מיכל דויטש הנר: כל ההטבות חוקקו כהוראת שעה לשנה כאשר הטבת המס שניתנה שם בסעיף 5 לחוק ניתנה למשך שנה ב-2007.
מיכל דויטש הנר: ניתנה שם סמכות לשר האוצר באישור ועדת הכספים להאריך את תוקף הטבת המס לשנת 2008 וכך הוא עשה.
מיכל דויטש הנר: לשנת 2009 הוארכה ההטבה לשנה נוספת בשל המצב הביטחוני באותה שנה, במסגרת תיקון 169 לפקודת מס הכנסה.
מיכל דויטש הנר: נכון להיום אנחנו נמצאים במרץ 2010, הצעת החוק הזו היא בעצם יישום של החלטת ממשלה מיום 3 בינואר 2010, מספר 1183 שכותרתה תוכנית לחיזוק החוסן האזרחי לשדרות וליישובי עוטף רצועת עזה לשנת 2010.
מיכל דויטש הנר: התוכנית כל כולה מבוססת על המצב הביטחוני הייחודי באזור שדרות וביישובי עוטף רצועת עזה ובאיזון יחד עם השיפור המשמעותי במצב הביטחוני שחל מאז מבצע עופרת יצוקה, והכל תוך שינוי מאזן ההשקעות הממשלתיות באזור שדרות ויישובי עוטף עזה מהשקעה בתקציבים שוטפים להשקעה בתשתיות ופיתוח האזור.
מיכל דויטש הנר: בהצעה שמונחת לפניכם מוצע ליתן שיעור זיכוי של 20 אחוזים לגבי ההכנסה בגובה של 2009 מתואמת, 222,480, כאשר בהקשר הזה, במקום שיעור זיכוי של אפס אחוז או שיעור זיכוי של 13 אחוזים, תלוי, אם אלה ישובים שנמצאים בתוך סעיף 11 או לא, אנחנו מציעים ליתן את ההטבה לשנה נוספת מה-1 בינואר 2010, עד סוף 2010.
חיים אורון: מה כתוב בתוספת הראשונה?
מיכל דויטש הנר: נכון להיום סעיף 11 בנוי מרשימת ישובים שמופיעים בתוספת הראשונה.
מיכל דויטש הנר: רשימת הישובים בתוספת הראשונה היא מאוד ארוכה.
מיכל דויטש הנר: מהטעם שכל הישובים המופיעים שם, למעט שבעת הישובים הללו, נופלים לגדר ההגדרה של חוק שדרות ועוטף עזה.
מיכל דויטש הנר: משמע, ישובים שבתיהם נמצאים עד 7 קילומטרים, אנחנו מוציאים אותם משם כי אלה כבר לא יהיו זכאים ל-13 אחוזים אלא יהיו זכאים ל-20 אחוזים לפי המוצע כאן.
מיכל דויטש הנר: לגבי אלה, ממשיך הדין החל היום.
שגית אפיק: אלה הישובים שבצו.
מיכל דויטש הנר: הישובים שבצו מכוח סעיף התיקון לסעיף 7(א).
מיכל דויטש הנר: בסעיף קטן (א) כתוב: במקום עד 2009, יבוא 2010.
מיכל דויטש הנר: לכן הצו עומד בתוקפו מהטעם שבסעיף התוקף שלו כתוב שהוראות צו זה יעמדו בתוקפן ותקופת התחולה של החוק כפי שנקבעו בסעיף 7 לחוק.
מיכל דויטש הנר: לכן אנחנו מאריכים את סעיף 7(א), במקום עד 2009, ל-2010.
מיכל דויטש הנר: לכן החוק שחל על אותם ישובים שהוא חל ב-2009, הוא חל ב-2010 ולשם הבהרה, לשאלה שנשאלתי בחוץ, אם מוקם ישוב בתחום של 7 קילומטרים מתחום הגדר, כפי שמוגדר בחוק סיוע לשדרות, הישובים אשר בתיהם, כולם או חלקם, שוכנים עד 7 קילומטרים מגדר המערכת המקיפה את רצועת עזה, אם יש ישוב שלא היה קיים ב-2009 ועכשיו מוקם ישוב חוקי, ישוב של קבע ב-2010, הוא אוטומטית נופל לגדר ההגדרה מהטעם שאין רשימת ישובים.
דוד בוסקילה: אני רוצה לומר כמה דברים.
דוד בוסקילה: ראשית, אני חושב שהשנים הקשות של שדרות עדיין לא חלפו.
דוד בוסקילה: בממשלה יש נטייה לראות בזה כאילו תמה התקופה.
דוד בוסקילה: הנה, אנחנו עדים ממש במהלך הישיבה הזאת, לפני שלוש דקות בדיוק, יצא קסאם לכיוון סעד-נחל עוז, בשבוע האחרון היה עוד ירי לכיוון יישובי העוטף.
דוד בוסקילה: אני רוצה לומר שגם אילו הכל היה שקט עכשיו, שבע שנים קשות עברו על שדרות ועל יישובי עוטף עזה.
דוד בוסקילה: 7,000 אנשים נפגעי טראומה, רובם ילדים, בשדרות בלבד.
דוד בוסקילה: מההטבה הזאת של המס נהנים לכל היותר, מתוך 7,000 בתי אב בשדרות, 1,000 בתי אב.
דוד בוסקילה: ההטבה הזאת לא מאפשרת לנו לגייס כוחות חדשים לעיר כי כל אדם חדש שבא לעיר, אנחנו מחייבים אותו לגור במשך כל שנת המס בעיר כדי ליהנות מההטבה.
דוד בוסקילה: אם הוא בא חודש אחרי תחילת שנת המס, אין לו את ההטבה של מי שהיה במשך כל שנת המס תושב אזור קו עימות.
דוד בוסקילה: כלומר, אם אדם בא לשדרות בחודש פברואר, הוא לא יקבל את ההטבה.
שי חרמש: גם אם הוא בא ב-2 בינואר.
דוד בוסקילה: הוא לא יקבל את ההטבה.
מיכל דויטש הנר: מי שהיה במהלך שנת המס זכאי לזיכוי, סעיף 11(ב)(4).
מיכל דויטש הנר: הסעיף הזה שאתם מסתכלים בו הוא חוק סיוע לשדרות.
מיכל דויטש הנר: סעיף 5 של חוק סיוע לשדרות מתקן תיקון עקיף, את סעיף 11 לפקודה.
מיכל דויטש הנר: סעיף 11 לפקודה, עניינו הטבות מס לישובים.
מיכל דויטש הנר: הוא כל כולו נותן סכום מוגבל לכל השנה ויש בו הוראה שחלה על כולם.